محمد عادل خان

محمد عادل خان (یا صرف عادل خان) (وفات: 10 اکتوبر 2020) ایک پاکستانی مسلم عالم تھے۔ وہ جامعہ فاروقیہ کے مہتمم تھے۔ مبینہ طور پر انھیں پاکستان میں ایک بااثر عالم کی حیثیت سے دیکھا جاتا تھا۔

سلیم اللہ خان کے گھر پیدا ہونے والے عادل خان جامعہ فاروقیہ اور جامعہ کراچی کے فاضل تھے، انھوں نے بین الاقوامی اسلامی یونیورسٹی ملائیشیا 2010 سے 2018 تک پڑھایا۔ ان کو 10 اکتوبر 2020 شاہ فیصل کالونی میں ایک شاپنگ سینٹر کے نزدیک کچھ انجان مسلح افراد نے قتل کیا۔

 سوانح 
محمد عادل خان 1957 میں پیدا ہوئے۔ وہ سلیم اللہ خان کے بیٹے تھے۔  انھوں نے جامعہ فاروقیہ سے 1973 میں درس نظامی میں فراغت حاصل کی اور جامعہ کراچی سے 1976 میں ہیومن سائنس میں بی۔ اے، 1978 میں عربی میں ایم۔اے اور 1992 میں اسلامی کلچر میں پی۔ایچ۔ڈی کی تکمیل کی۔

خان 1986 سے 2010 تک جامعہ فاروقیہ کے جنرل سیکرٹری رہے۔ وہ 2010 سے 2018 تک بین الاقوامی اسلامی یونیورسٹی ملائیشیا میں پروفیسر رہے۔ وہ 15 جنوری 2017 کو اپنے والد سلیم اللہ خان کے انتقال کے بعد پاکستان واپس آگئے اور جامعہ فاروقیہ کے مہتمم اور شیخ الحدیث تجویز ہوئے۔ اس کے بعد انھوں نے جامعہ فاروقیہ کی شاہ فیصل کالونی شاخ کی انتظامیہ اپنے بھائی عبیداللہ خالد کے سپرد کی اور خود جامعہ کی حب چوکی شاخ سے منسلک رہے۔ اس کے علاوہ وہ وفاق المدارس العربیہ کی مجلس عاملہ کے رکن بھی تھے۔ انھوں نے پاکستان کی تاریخ پر ایک کتاب بھی لکھی۔

ستمبر 2020 میں خان نے شاہراہ قائدین میں منعقدہ "عظمت صحابہ کانفرس" سے خطاب کرتے ہوئے کہا کہ جو لوگ اصحابِ محمد کی گستاخی کرتے ہیں، ان کے خلاف دہشت گردی ایکٹ کے تحت اقدام ہونا چاہیے۔ 

10 اکتوبر 2020 کو، دارالعلوم کراچی سے واپس آتے وقت، جہاں ان کی ملاقات محمد تقی عثمانی سے ہوئی،  خان نے اپنی ٹیوٹا ویگو گاڑی کچھ مٹھائیاں خریدنے کے سبب شاہ فیصل کالونی میں ایک شاپنگ سینٹر کے پاس روک دی۔ کچھ انجان مصلح افراد نے ان پر فائرنگ کر دی اور فرار ہو گئے۔ خان کو لیاقت نیشنل ہسپتال شفٹ کیا گیا، جہاں آتے ہی مردہ قرار دیا گیا۔ سعید غنی نے خان کے قتل کی مذمت کی اور دکھ کا اظہار کیا۔ انھوں نے کہا کہ، "مولانا پر حملہ سندھ میں عموما اور کراچی میں خصوصا بے امنی پھیلانے کے لیے ہوا ہے۔

پاکستان کے وزیر اعظم عمران خان نے خان کے قتل کی مذمت کی اوربھارت پر پاکستان میں شیعہ سنی تفرقہ پیدا کرنے کا الزام لگایا۔ 

خان کی نماز جنازہ اتوار، 11 اکتوبر 2020 کو ان کے بڑے بھائی عبید اللہ خالد نے پڑھائ اور محمد رفیع عثمانی، محمد تقی عثمانی، محمد حنیف جالندھری، اورنگزیب فاروقی، محمد عبدالغفور حیدری اور عطاء الرحمن جنازے میں شریک رہے۔ انھیں اپنے والد سلیم اللہ خان کی قبر کے پہلو میں دفن کیا گیا۔ 

 تصانیف 
خان کی تین کتابیں  نالج اینڈسولائزیشن ان اسلام، ایتھک اینڈ فقہ فار ایوری باڈی اور دی اسلامک ورڈ ویو بین الاقوامی اسلامی یونیورسٹی ملائیشیا کے نصاب میں شامل ہیں۔ ان کی دیگر تصانیف:
 تاریخ اسلامی جمہوریہ پاکستان
 اسلام اور تصور کائنات اسلام اور اخلاقیات اکیسویں صدی میں اسلام المقالات المختارۃ فی الکتاب والسنہ اسلام اینڈ نالج اسلام اور ایتھکس''

 حوالہ جات 

زمرہ:احناف
زمرہ:پاکستان کے سنی علما
زمرہ:دیوبندی شخصیات
زمرہ:سندھ میں آتشیں اسلحہ سے اموات
زمرہ:جامعہ کراچی کے فضلا
زمرہ:مقتول پاکستانی شخصیات
زمرہ:جامعہ فاروقیہ کے فضلا
زمرہ:مہاجر شخصیات